AIŠKINAMASIS RAŠTAS

Dėl Molėtų rajono savivaldybės tarybos 2013 m. rugpjūčio 22 d. sprendimo Nr. B1-127 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“ pakeitimo

1. **Parengto tarybos sprendimo projekto tikslai ir uždaviniai**

Sprendimo tikslas – pakeisti Molėtų rajono savivaldybės garbės piliečio vardo teikimo nuostatus (toliau – Nuostatai), įgalinant Savivaldybės tarybą išskirtiniais atvejais per metus suteikti Garbės piliečio vardą daugiau nei vienam asmeniui.

Savivaldybės tarybos Sveikatos ir socialinių reikalų komitetas 2018-01-22 posėdyje pasiūlė atsižvelgti į tai, kad Lietuva 2018 metais mini valstybės atkūrimo 100-metį, ypač svarbūs jubiliejiniai valstybės šimtmečio minėjimo renginiai visoje Lietuvoje ir Molėtų rajone vyks Vasario 16-ąją, Lietuvos valstybės atkūrimo dieną, taip pat – Liepos 6-ąją, Valstybės (Lietuvos karaliaus Mindaugo karūnavimo) dieną Dubingiuose. Būtų labai simboliška ir prasminga šiose jubiliejinėse iškilmėse Molėtų kraštui nusipelniusiems asmenims įteikti aukščiausius Savivaldybės apdovanojimus. Molėtų rajono savivaldybės garbės piliečio vardo teikimo nuostatų 14 punktas nustato, kad per metus gali būti suteiktas Garbės piliečio vardas ne daugiau kaip vienam asmeniui. Komitetas pasiūlė įtraukti papildomą klausimą į Tarybos posėdžio darbotvarkę ir papildyti Nuostatų 14 punktą, kad išskirtiniais atvejais Taryba per metus galėtų suteikti garbės piliečio vardą daugiau nei vienam asmeniui.

Nuostatai gali būti keičiami, pildomi, tikslinami Savivaldybės tarybos sprendimu.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 str. 1 d.

Molėtų rajono savivaldybės garbės piliečio vardo teikimo nuostatų, patvirtintų Molėtų rajono savivaldybės tarybos 2013 metų rugpjūčio 22 d. sprendimu Nr. B1-127 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“, 21 p.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – sudarytos galimybės išskirtiniais atvejais per metus pagerbti daugiau nei vieną asmenį, nusipelniusį Molėtų rajono savivaldybei.

Neigiamos pasekmės - nenumatoma.

**4. Priemonės sprendimui įgyvendinti**

Molėtų rajono savivaldybės garbės piliečio vardas suteikiamas pagal pakeistus Nuostatus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra

**6. Vykdytojai, įvykdymo terminai**

Savivaldybės taryba priima sprendimą.